Forældrene er ved Retten i Hjørring tiltalt for mishandling af deres tre børn på 7, 10 og 12 år. Mishandlingen skal ifølge anklageskriftet være foregået i perioden fra 2006 til 2010 på forskellige adressser i Brønderslev, Dronninglund og Hjallerup. Forældrene er tiltalt for flere gange om ugen at have slået eller have set på, mens den anden part slog børnene med flad hånd både på kroppen og i hovedet. Faderen er desuden tiltalt for at have slået to af børnene i enden med en tæppebanker og for at have taget det yngste barn i armen og kastet ham hen ad gulvet. Moderen er tiltalt for i et tilfælde at have bundet et af børnene til en potte i to timer som straf for, at han havde tisset i bukserne. Det var Brønderslev Kommune, der efter flere indberetninger meldte sagen til politiet i 2010, og kort efter blev børneen fjernet fra forældrne og anbragt ved plejefamilier. Sagen fortsætter ved Retten i Hjørring onsdag.

Referat:
Et forældrepar fra Brønderslev er tiltalt for gennem flere år at have slået deres tre børn.